क्रेडिट को-ऑपरेटिव सोसाइटी की ब्रांच खोलकर स्कीम के बहाने 15 लाख रुपए की ठगी
सोसाइटी के चेयरमैन हनुमानसिंह सिसोदिया के खिलाफ लूणी थाने में मामला दर्ज
क्राइमरिपोर्टर | धुंधाड़ा (जोधपुर)
कस्बेमें क्रेडिट को-ऑपरेटिव सोसाइटी की ब्रांच खोलकर कस्बे सहित आसपास के गांवों में लुभावनी योजना का लालच देकर करीब 15 लाख रुपए की ठगी का मामला सामने आया है। इस संबंध में सोसाइटी के चेयरमैन हनुमानसिंह सिसोदिया के खिलाफ लूणी थाने में मामला दर्ज हुआ है।
लूणी थानाधिकारी लेखराज सिहाग ने बताया की धुंधाडा निवासी विजयराज दवे ने रिपोर्ट देकर बताया की वर्ष 2014 में को-ऑपरेटिव सोसाइटी की धुंधाड़ा शाखा में प्रलोभन देकर खातों में रुपए जमा किए गए। जब ग्राहक स्कीम पूरी होने पर रुपए वापस लेने पहुंचे तो शाखा पर ताला लगा मिला। जब कई लोगों के चेक बाउंस हो गए तो ठगी का पता चला। ग्राहकों को संतोषप्रद उत्तर नहीं मिला तो कई ग्राहक जोधपुर में रातानाडा ऑफिस जाने लगे, मगर इस बीच कुछ ग्राहकों को चेक दे दिए गए, मगर चेक बाउंस हो गए। सोसाइटी की जोधपुर, पाली, नागौर जैसलमेर जिले में ब्रांच है। वहीं जयपुर में भी ब्रांच ऑफिस खोले गए। सोसाइटी के नाम सारा रुपया बाड़मेर जिले के अजीत गांव की ब्रांच में जमा होता था। बताया जा रहा है कि ठगी के करीब 50 लोग शिकार हुए हैं।
hin_Deva bho_Deva bho_Deva hin_Deva hin_Deva